Shimoliy Koreya rahbari o‘z armiyasini urushga tayyorlanishga chaqirdi

Shimoliy Koreya rahbari Kim Chen In o‘z armiyasini yuqori harbiy tayyorgarlik holatiga o‘tishga chaqirdi. Bu haqda Janubiy Koreyaning “Renxap” agentligi xabar berdi.

 Foto © yonhapnews.co.kr
Ma’lum bo‘lishicha, Kim Chen In 24-dekabr kuni Koreya xalq armiyasining Nampxo shahrida joylashgan 526-qismiga tashrif buyurgan. Davlat rahbariga armiya siyosiy byurosi rahbari Chxe Ren Xe hamrohlik qilgan. Tashrif chog‘ida Kim Chen In urushning ogohlantirishsiz boshlanishi, shuning uchun armiya tezkorlik bilan jangovar tayyorgarlik holatiga kelishi zarurligini ta’kidlagan.
Eslatib o‘tamiz, 20-dekabr kuni Koreya Xalq Demokratik Respublikasi Davlat mudofaa qo‘mitasi Janubiy Koreya hukumatiga tahdidli bayonot yuborgani ma’lum bo‘lgan edi. Unda mamlakatga “misli ko‘rilmagan zarba” yuborish haqida yozilgan.